“Fuqarolarning davlat pensiya ta’minoti to‘g‘risida”gi O‘zbekiston Respublikasining Qonuniga muvofiq pensiyalarni to‘lashga xarajatlarni qoplash tartibi to‘g‘risida Nizomni tasdiqlash haqida

“Fuqarolarning davlat pensiya ta’minoti to‘g‘risida”gi O‘zbekiston Respublikasining Qonuniga muvofiq Vazirlar Mahkamasi qaror qiladi:
 1. “Fuqarolarning davlat pensiya ta’minoti to‘g‘risida”gi O‘zbekiston Respublikasining Qonuniga muvofiq pensiyalarni to‘lashga xarajatlarni qoplash tartibi to‘g‘risidagi nizom 1-ilovaga muvofiq tasdiqlansin. 
 3. O‘zbekiston Respublikasi Hukumatining 3-ilovaga muvofiq ayrim qarorlari o‘z kuchini yo‘qotgan deb hisoblansin.
 4. Mazkur qarorning bajarilishini nazorat qilish O‘zbekiston Respublikasi Bosh vazirining birinchi o‘rinbosari R.S. Azimov zimmasiga yuklansin. 
 1. Ushbu Nizom “Fuqarolarning davlat pensiya ta’minoti to‘g‘risida”gi O‘zbekiston Respublikasining Qonuniga (keyingi o‘rinlarda Qonun deb ataladi) muvofiq: 
 xodimlarning mehnat vazifalarini bajarish bilan bog‘liq holda mehnatda mayiblanish va kasb kasalligi oqibatida tayinlangan boquvchisini yo‘qotganlik va nogironlik pensiyalarini;
 Qonunning 12-moddasi “b” — “j” bandlariga muvofiq tayinlangan pensiyalarni;
 Qonunning 14-moddasiga (yoshga doir pensiyalarni muddatidan oldin tayinlash) asosan tayinlangan pensiyalarni to‘lashga yo‘naltirilgan O‘zbekiston Respublikasi Moliya vazirligi huzuridagi budjetdan tashqari Pensiya jamg‘armasi (keyingi o‘rinlarda Pensiya jamg‘armasi deb ataladi) mablag‘larini qoplash tartibini belgilaydi.
 Bunda korxonalar va tashkilotlar (keyingi o‘rinlarda tashkilot deb ataladi) tomonidan pensiyalarni to‘lashga xarajatlarni qoplashga to‘lov ushbu Nizomda nazarda tutilgan tartibda:
 xodimlarning mehnat vazifalarini bajarish bilan bog‘liq holda mehnatda mayiblanish yoki kasb kasalligi oqibatida tayinlangan boquvchisini yo‘qotganlik pensiyalari bo‘yicha 2016-yil 1-yanvardan boshlab;
 Qonunning 12-moddasi “v” — “j” bandlariga muvofiq tayinlangan pensiyalar bo‘yicha 2016-yil 1-yanvargacha amalga oshiriladi.
 2. O‘zbekiston Respublikasi Oliy Kengashining “Fuqarolarning davlat pensiya ta’minoti to‘g‘risida” O‘zbekiston Respublikasi Qonunini amalga kiritish tartibi haqida” 1993-yil 3-sentabrdagi 939-XII-son qarorining 3-bandiga muvofiq tashkilotlar xodim “Fuqarolarning davlat pensiya ta’minoti to‘g‘risida”gi Qonunning 7-moddasida nazarda tutilgan pensiya yoshiga yetguniga qadar mazkur Qonun 12-moddasining “b” bandiga muvofiq tayinlangan pensiyalar bo‘yicha pensiyalar to‘loviga xarajatlarni qoplaydigan to‘lovni 100 foiz miqdorida, lekin ushbu Nizomda nazarda tutilgan minimal miqdordan kam bo‘lmagan miqdorda Pensiya jamg‘armasiga o‘tkazadilar.
 3. Pensionerning yashash joyi bo‘yicha Pensiya jamg‘armasining tuman (shahar) bo‘limi har oyda keyingi oyning 1-sanasiga qadar tashkilotga mehnat vazifalarini bajarish bilan bog‘liq holda mehnatda mayiblanish va kasb kasalligi oqibatida tayinlangan boquvchisini yo‘qotganlik va nogironlik pensiyalarini to‘lashga xarajatlarni qoplash to‘g‘risida regress talabnomani yuboradi.
 4. Tashkilotlar har oyda mehnat vazifalarini bajarish bilan bog‘liq holda olingan mehnatda mayiblanish va kasb kasalligi oqibatida tayinlangan boquvchisini yo‘qotganlik va nogironlik pensiyalari to‘langan oydan keyingi oyning 25-sanasigacha mazkur xarajatlarni qoplovchi to‘lovni Pensiya jamg‘armasiga o‘tkazadilar.
 5. Pensionerning yashash joyi bo‘yicha Pensiya jamg‘armasining tuman (shahar) bo‘limi har oyda oyning 15-sanasigacha Pensiya jamg‘armasining tuman (shahar) bo‘limi soliq hisobiga qo‘yilgan joydagi davlat soliq xizmati organiga mazkur Nizomning 3-bandida ko‘rsatilgan Pensiya jamg‘armasi tuman (shahar) bo‘limining xarajatlari bo‘yicha qarzdorligi summasi to‘g‘risidagi ma’lumotlarni taqdim etadi.
 6. Pensionerning hisobga turgan joyi bo‘yicha Pensiya jamg‘armasi tuman (shahar) bo‘limlari mazkur Nizomning 3-bandida ko‘rsatilgan pensiyalarni to‘lashga sarflangan mablag‘larning, ular tashkilotlar tomonidan o‘z vaqtida to‘lanmagan taqdirda, qonunchilikka muvofiq regress da’vo arizalari bo‘yicha tashkilotlardan undirilishini ta’minlaydilar.
 7. Xodim mehnatda mayiblanish va kasb kasalligi oqibatida mehnat qobiliyatini har xil ish beruvchilarda yo‘qotgan taqdirda har bir ish beruvchi mablag‘larni solidar tartibda qoplaydi.
 Agar mehnatda mayiblanish va kasb kasalligi oqibatida mehnat qobiliyatini yo‘qotish darajasini birlamchi aniqlashda (birinchi ish beruvchida) nogironlik guruhi belgilanmagan bo‘lib, keyinchalik esa yangi olingan mehnatda mayiblanish yoki kasb kasalligi oqibatida mehnat qobiliyatini yo‘qotish darajasi nogironlik guruhini belgilash bilan birga oshirilgan bo‘lsa, pensiyalarni to‘lashga sarflangan Pensiya jamg‘armasi xarajatlarini qoplash nogironlik guruhi qaysi ish beruvchi davrida belgilangan bo‘lsa, shu ish beruvchi tomonidan amalga oshiriladi.
 8. Mehnatda mayiblanish yoki kasb kasalligi uchun javobgar tashkilot tugatilgan taqdirda tugatish komissiyasi (tugatuvchi) tashkilotning tugatish kuniga tayinlangan pensiya miqdorida kapitallashtirilishni hisobga olgan holda ajratmalarni majburiy ravishda quyidagi tartibda amalga oshiradi:
 a) mehnatda mayiblanish va kasb kasalligi oqibatidagi nogironlik bo‘yicha pensiyalarni to‘lashga:
 agar nogironlik muayyan davrga belgilangan bo‘lsa, nogironlikning amal qilish muddatiga, biroq kamida besh yil uchun;
 agar nogironlik muddatsiz belgilangan bo‘lsa, ajratmalarni hisoblab chiqish sanasida xodimlar O‘zbekiston Respublikasida kutilayotgan umr ko‘rish yoshiga yetgungacha bo‘lgan muddatga;
 b) boquvchisini yo‘qotganlik pensiyalari bo‘yicha mehnatga qobiliyatsiz oila a’zolariga nisbatan:
 o‘n sakkiz yoshga yetmagan oila a’zolariga — ular ushbu yoshga yetgunlariga qadar;
 vafot etgan boquvchining bolalari, aka-ukalari, opa-singillari yoki nabiralarini boqish bilan mashg‘ul bo‘lgan oila a’zolariga — boquvchining bolalari, aka-ukalari, opa-singillari yoki nabiralari, ishlovchilarga bolaga qarash uchun ish haqi saqlanmagan ta’tilda bo‘lish huquqini beradigan yoshga to‘lgunga qadar;
 ota, ona, o‘gay ota, o‘gay ona, xotin, erga — agar ular Qonunning 7-moddasida nazarda tutilgan pensiya yoshiga to‘lgan yoki nogironligi bo‘lgan shaxs bo‘lsalar, shuningdek buva va buviga — agar qonunga muvofiq ularni boqishi shart bo‘lgan kishilar bo‘lmasa, ajratmalarni hisoblab chiqish sanasida ular O‘zbekiston Respublikasida kutilayotgan umr ko‘rish yoshiga yetgunga qadar bo‘lgan muddatga.
 9. Agar O‘zbekiston Respublikasida kutilayotgan umr ko‘rish yoshi va mehnat vazifalarini bajarishda mehnatda mayiblanish yoki kasb kasalligi oqibatida boquvchisini yo‘qotganlik va nogironlik pensiyasiga huquqi bo‘lgan fuqaro yoshi o‘rtasidagi farq 5 yildan kam bo‘lsa, shuningdek, agar fuqaroning yoshi O‘zbekiston Respublikasida kutilayotgan umr ko‘rish yoshidan ko‘p bo‘lsa, u holda mablag‘lar kamida 5 yil uchun to‘lanishi lozim. 
 10. Tashkilotlar xodim Qonunning 7-moddasida nazarda tutilgan pensiya yoshiga yetguniga qadar Qonunning 12-moddasi “b” kichik bandiga muvofiq tayinlangan, biroq ushbu nizomning 11-bandiga muvofiq belgilanadigan uning eng kam miqdoridan kam bo‘lmagan pensiyalarni to‘lashga o‘tgan yil uchun Pensiya jamg‘armasining amaldagi xarajatlarini har yili 1-fevralgacha to‘liq qoplaydilar. 
 Ko‘rsatib o‘tilgan xarajatlarni qoplash tashkilot soliq hisobiga qo‘yilgan joydagi davlat soliq xizmati organlarining xizmat ko‘rsatuvchi banklarida ochilgan Pensiya jamg‘armasining tegishli daromadlar tranzit hisob raqamlariga o‘tkaziladi.
 11. Qonunning 12-moddasi “b” bandiga muvofiq tayinlangan pensiyalarni to‘lashga xarajatlarni qoplash uchun zarur summalarning minimal miqdori quyidagi tartibda aniqlanadi:
 Qonun 12-moddasining “b” bandida nazarda tutilgan ish joylariga ega bo‘lgan tashkilotlar ana shunday ish o‘rinlarining ro‘yxatini, kasblar, lavozimlar nomini, mazkur ish joylarida ishlovchi ishchilarning yillik o‘rtacha sonini, ish o‘rinlarini mehnat sharoitlari va asbob-uskunalarning jarohatlash xavfliligi yuzasidan attestatsiyadan o‘tkazish natijalarini hisobga olgan holda aniqlaydilar;
 ushbu ish joylaridan mazkur yil davomida imtiyozli shartlarda pensiyaga chiqadigan xodimlarning soni ularning yillik o‘rtacha sonining 3 foizi miqdorida qabul qilinadi. Qonunning 31-moddasiga muvofiq ularga tegishli pensiya miqdorini aniqlash uchun ko‘rsatib o‘tilgan kasblarda ishlagan xodimlarning o‘rtacha oylik ish haqi oldingi yil ma’lumotlari bo‘yicha hisoblab chiqariladi. Pensiya miqdori ko‘rsatib o‘tilgan o‘rtacha oylik ish hajmining 60 foiziga teng bo‘ladi.
 12. Pensiya jamg‘armasining pensioner hisobda turgan joydagi tuman (shahar) bo‘limlari har yili 15-yanvarga qadar Qonunning 12-moddasi “b” bandiga muvofiq imtiyozli shartlarda yoshga doir pensiya oluvchilar — 60 yoshgacha erkaklar va 55 yoshgacha ayollar ro‘yxatini oldingi yil uchun amalga oshirilgan xarajatlar miqdorini va tashkilotlar nomini va soliq to‘lovchining identifikatsiya raqamini ko‘rsatgan holda tashkilot boshqa mintaqada joylashgan taqdirda — Pensiya jamg‘armasining tashkilot soliq hisobiga qo‘yilgan joydagi hududiy boshqarmasiga va tuman (shahar) bo‘limiga yetkazadilar. 
 Pensiya jamg‘armasining tashkilot soliq hisobiga qo‘yilgan joydagi hududiy boshqarmasi va tuman (shahar) bo‘limi ko‘rsatib o‘tilgan pensiyalarni to‘lashga oldingi yil uchun Pensiya jamg‘armasining amaldagi xarajatlari to‘g‘risidagi ma’lumotlarning, shu jumladan Pensiya jamg‘armasining pensionerlarni hisobga olish joyidagi hududiy boshqarmalaridan va tuman (shahar) bo‘limlaridan olingan ma’lumotlarni hisobga olgan holda umumiy to‘plamini chiqaradi va 20-yanvargacha uni tegishli tashkilotga yetkazadi. 
 Tashkilot tegishli ma’lumotlar olingan kundan boshlab o‘n kun muddatda ko‘rsatib o‘tilgan pensiyalarni to‘lashga oldingi yil uchun Pensiya jamg‘armasining amaldagi xarajatlarini solishtirib chiqishi shart. 
 13. Pensiya jamg‘armasining tashkilot soliq hisobiga qo‘yilgan joydagi hududiy boshqarmasi va tuman (shahar) bo‘limi har yili 1-fevralgacha har bir tashkilot bo‘yicha (soliq to‘lovchining identifikatsiya raqami ko‘rsatilgan holda) xodim Qonunning 7-moddasida nazarda tutilgan pensiya yoshiga yetkuniga qadar Qonunning 12-moddasi “b” bandiga muvofiq tayinlangan pensiyalarni to‘lash uchun oldingi yil uchun Pensiya jamg‘armasining amaldagi xarajatlari to‘g‘risidagi ma’lumotlarning umumiy to‘plamini tashkilot soliq hisobiga qo‘yilgan joyidagi davlat soliq xizmati organiga yetkazadi. 
 Pensiya jamg‘armasining tashkilot soliq hisobiga qo‘yilgan joydagi hududiy boshqarmalari va tuman (shahar) bo‘limlari qonunchilikka muvofiq ushbu Nizomning 10-bandida ko‘rsatilgan mablag‘larni, ular tashkilotlar tomonidan o‘z vaqtida to‘lanmagan taqdirda, regress da’volar bo‘yicha tashkilotlardan undirib olishi mumkin.
 14. Tashkilot tugatilayotganda tugatish komissiyasi (tugatuvchi) majburiy tartibda Qonunning 12-moddasi “b” bandida nazarda tutilgan ish o‘rinlari bo‘yicha eng kamida minimal talab qilingan maxsus ish stajiga ega bo‘lgan shaxslarga ular Qonunning 7-moddasida nazarda tutilgan pensiya yoshiga yetgunga qadar bo‘lgan muddatga pensiyalar to‘lash uchun ketadigan mablag‘larni, ajratmani amalga oshirish kunida belgilangan pensiya miqdorida kapitallashtirilishni hisobga olgan holda ajratadilar.
 Pensiya miqdori Qonunning 31-moddasiga muvofiq aniqlangan o‘rtacha oylik ish haqining 60 foiziga teng bo‘ladi.
 15. Pensiya jamg‘armasining tuman (shahar) bo‘limlari har oyda Qonunning 14-moddasiga muvofiq muddatidan oldin yoshga doir pensiyalar tayinlangan shaxslarning ro‘yxatini, amalga oshirilgan xarajatlarni ko‘rsatgan holda, Bandlik va mehnat munosabatlari vazirligining Bandlik Bosh boshqarmalarining Aholi bandligiga ko‘maklashish tegishli tuman (shahar) markazlariga (keyingi o‘rinlarda Aholi bandligiga ko‘maklashish markazlari deb ataladi) yetkazadilar.
 16. Aholi bandligiga ko‘maklashish markazlari har oyda pensiya to‘langan oydan keyingi oyning 15-sanasigacha Pensiya jamg‘armasiga mazkur Nizomning 15-bandida ko‘rsatilgan xarajatlarni qoplovchi mablag‘larni ishsiz Qonunning 7-moddasida belgilangan pensiya yoshiga yetguniga qadar o‘tkazadilar.
 17. Pensioner hisobda turgan joy bo‘yicha Pensiya jamg‘armasining tuman (shahar) bo‘limi mazkur Nizomning 15-bandida ko‘rsatilgan Pensiya jamg‘armasi tuman (shahar) bo‘limi amalga oshirgan xarajatlar bo‘yicha Aholi bandligiga ko‘maklashish markazlarining qarzdorligi summalari haqidagi ma’lumotlarni davlat soliq xizmati organiga har oyda oyning 15-sanasigacha taqdim etadilar.
 18. Pensioner hisobda turgan joy bo‘yicha Pensiya jamg‘armasining tuman (shahar) bo‘limlari mazkur Nizomning 15-bandida ko‘rsatilgan pensiyalarni to‘lashga ketgan mablag‘larni Aholi bandligiga ko‘maklashish markazlaridan, ular tomonidan o‘z vaqtida to‘lanmagan taqdirda, qonunchilikka muvofiq regress da’vo arizalari bo‘yicha undirishlari mumkin.
 19. Pensiya jamg‘armasi tuman (shahar) bo‘limlari va davlat soliq xizmati organlari xarajatlarning to‘liq va o‘z vaqtida qoplanishi yuzasidan nazoratni mazkur Nizomda belgilangan tartibda amalga oshiradilar.
 Tushumlarning o‘z vaqtida va to‘liqliligini ta’minlash maqsadida Pensiya jamg‘armasining tuman (shahar) bo‘limlari va davlat soliq xizmati organlari axborot almashinuvi bo‘yicha o‘zaro hamkorlikni, shu jumladan axborot-kommunikatsiya texnologiyalaridan foydalangan holda amalga oshiradilar.
 O‘zbekiston Respublikasi Bandlik va mehnat munosabatlari vazirligi mehnat shart-sharoitlari va asbob-uskunalarning jarohat yetkazish xavfi bo‘yicha ish o‘rinlarini attestatsiyadan o‘tkazish natijalarining davlat ekspertizasi asosida tegishli tashkilotlar hisobi yuritilishini ta’minlaydi va shu jumladan axborot-kommunikatsiya texnologiyalaridan foydalanilgan holda axborot ayirboshlash bo‘yicha Pensiya jamg‘armasi bilan o‘zaro hamkorlik qiladi.
 191. Tugatilayotgan tashkilotning mol-mulki yetishmaganligi tufayli qondirilmagan qarzdorligi summasi umidsiz soliq qarzdorligini hisobdan chiqarish uchun nazarda tutilgan tartibda hisobdan chiqarilishi kerak. 
 Bunda ushbu tashkilot bo‘yicha xarajatlarni qoplash summasini bundan keyin hisoblash umidsiz qarzdorlik hisobdan chiqarilgan sanadan boshlab to‘xtatiladi.
 20. Mazkur Nizomning 3, 10 va 15-bandlarida ko‘rsatilgan pensiyalarni to‘lashga xarajatlar o‘z vaqtida qoplanmaganligi uchun o‘tkazilishi lozim bo‘lgan summaning har bir kechiktirilgan kuni uchun 0,033 foizi miqdorida, lekin qarzdorlikning 100 foizidan ko‘p bo‘lmagan miqdorda penya hisoblanadi.
 21. Tashkilot qayta tashkil etilgan (qo‘shib yuborish, qo‘shib olish, bo‘lish, ajratish, o‘zgartirish) taqdirda mazkur Nizomning 3, 10 va 15-bandlarida ko‘rsatilgan pensiyalarni to‘lashga xarajatlarni qoplash majburiyati uchun uning huquqiy vorisi javob beradi. Xarajatlarni to‘lash to‘g‘risidagi barcha talablar (da’volar) ham unga beriladi.
 22. Mazkur Nizomning buzilishida aybdor bo‘lgan shaxslar qonunchilikda belgilangan tartibda javobgar bo‘ladilar.
 1. Vazirlar Mahkamasining “Fuqarolarning davlat pensiya ta’minoti to‘g‘risida” O‘zbekiston Respublikasining Qonunini ro‘yobga chiqarish uchun zarur bo‘lgan normativ hujjatlarni tasdiqlash haqida” 1994-yil 11-maydagi 249-son qarori.
 2. Vazirlar Mahkamasining “O‘zbekiston Respublikasi Vazirlar Mahkamasining ayrim qarorlariga o‘zgartirish va qo‘shimchalar kiritish, shuningdek ularning ba’zilarini o‘z kuchini yo‘qotgan deb hisoblash to‘g‘risida” 2001-yil 1-martdagi 103-son qaroriga (O‘zbekiston Respublikasi QT, 2001-y., 3-son, 13-modda) ilovaning 6-bandi.
 3. Vazirlar Mahkamasining “O‘zbekiston Respublikasi Hukumatining ayrim qarorlariga o‘zgartirish va qo‘shimchalar kiritish, shuningdek ba’zilarini o‘z kuchini yo‘qotgan deb hisoblash to‘g‘risida (O‘zbekiston Respublikasi Prezidentining “Fuqarolarning pensiya ta’minoti tizimini yanada takomillashtirish chora-tadbirlari to‘g‘risida” 2009-yil 30-dekabrdagi PF-4161-son Farmoni, O‘zbekiston Respublikasi Prezidentining “O‘zbekiston Respublikasi Mehnat va aholini ijtimoiy muhofaza qilish vazirligi tuzilmasini takomillashtirish chora-tadbirlari to‘g‘risida” 2009-yil 30-dekabrdagi PQ-1251-son hamda “O‘zbekiston Respublikasi Moliya vazirligi huzuridagi budjetdan tashqari Pensiya jamg‘armasining tashkiliy tuzilmasini shakllantirish chora-tadbirlari to‘g‘risida” 2009-yil 30-dekabrdagi PQ-1252-son qarorlari)” 2010-yil 24-martdagi 52-son qaroriga (O‘zbekiston Respublikasi QT, 2010-y., 3-son, 12-modda) 1-ilovaning 5-bandi.